Ožkos akmuo

Ožkos akmuo – geologinis gamtos paveldo objektas Švenčionių rajone, Švenčionėlių miškų urėdijos Pasiaurės girininkijos Juodinėnų miško 22 kvartale.Gediminas Isokas. Lietuvos gamtos paminklai. – Vilnius: Mintis, 1995, 300 psl. Akmens matmenys – 4 × 3,5 × 1,8 m. Nėra aišku, kokia Ožkos akmens dalis slypi po žeme.„Gamtos paminklai – akmenys VĮ Švenčionėlių miškų urėdijoje“. Švenčionių kraštas. Nuoroda tikrinta 2022-04-08.

Geologinio gamtos paminklo statusas Ožkos akmeniui suteiktas 1964 m., o respublikinės reikšmės paminklams priskirtas 1985 m.

 Legenda 
Pasakojama, kad kitados toje vietoje, kur dabar stūkso Ožkos akmuo, būta didelio dvaro. Sykį čia piemuo ganęs galvijus ir išvydęs, jog vilkų gauja draskanti avis ir ožkas. Piemuo gyvulius skubiai parginęs namo. Kitą rytą ton pačion vieton vėl atginęs bandą ir netikėtai pamatęs ant akmens baltą ožką. Piemuo ožką atpažinęs. Kaip paaiškėję, ožka ant akmens praleidusi visą naktį, čia vilkai jos negalėję pasiekti. Iš kitų likę tik kaulai. Taip akmuo gavęs pavadinimą.

 Išnašos 

Kategorija:Švenčionių rajono paveldas
Kategorija:Lietuvos gamtos paveldo objektai
Kategorija:Lietuvos rieduliai